غزل
زهیرے پَر رچیت ارواهءِ گرنچ ءَ
 زمانگ سر گوزیت چہ ماه ءِ گرنچ ءَ
 چراگیں مهرگے چم ءِ نوان ءَ
 تهاریں موسمے جلواهءِ گرنچ ءَ
 اَبیریں دمکے ءِ ساهگ مروچان
 رُودیت چو گواڑگ ءَ پیژگاه ءِ گرنچ ءَ
 نگاه ءِ گژنگی آیات وانیت
 نہ منتگ آرگے همراه ءِ گرنچ ءَ
 کپوتے روشنیں دمکاں شہ گوستہ
 گُبارے سنگریت بیگاه ءِ گرنچ ءَ
 گشے پد منتگیں رنگے نہ منتگ
 سپر چو دنزے ءَ بانگواه ءِ گرنچ ءَ
 گشئے بشامی اِستوںے جڑکشیت
 شکر اندام رنگ ءُ براہ ءِ گرنچ ءَ
 لیاقت امین